Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj:12/03 i 65/13), člana 43. Zakona o radio-televiziji Bosansko – podrinjskog kantona Goražde ( „Službene novine BPK-a Goražde“ broj: 7/02, 8/09, 11/12, 13/12 i 9/13) Ministarstvo za obrazovanje, mlade, nauku, kulturu i sport Bosansko-podrinjskog kantona Goražde, ***o b j a v l j u j e:***

**O G L A S**

***Za izbor i imenovanje kandidata na poziciju predsjednika i članova Skupštine JP RTV BPK Goražde***

***I.Predmet javnog oglasa***

Objavljuje se Oglas za izbor i imenovanje predsjednika i članova Skupštine JP RTV BPK-a Goražde, od kojih su:

- 4 (četiri) predstavnika iz reda osnivača,

- 1 (jedan) predstavnik iz reda zaposlenika i

- 2 (dva) predstavnika iz reda lokalnih zajednica sa područja BPK-a Goražde.

***II.Opis pozicije***

Skupština obavlja poslove od značaja za djelatnost kojima se bavi Javno preduzeće JP RTV BPK-a Goražde i donosi odluke o slijedećem:

1. Statutu, uz predhodnu saglasnost osnivača,
2. Poslovniku ili poslovnicima, na prijedlog nadzornog odbora,
3. Etičkom kodeksu, na prijedlog nadzornog odbora,
4. Planu poslovanja, odnosno revidiranom planu poslovanja sukladno Zakonu o javnim preduzećima.
5. Nadležnostima utvrđene Zakonom o privrednim društvima.

***III. Mandat***

Izbor i imenovanje predsjednika i članova Skupštine JP RTV BPK-a Goražde vrši se za mandatni period od 4. (četiri) godine.

***IV.Uslovi***

Kandidat za izbor i imenovanje mora ispunjavati slijedeće opšte uslove:

1. da je državljanin BiH (Dokaz: Uvjerenje o državljanstvu),
2. da je stariji od 18 godina a mlađi od 70 godina na dan imenovanja (Dokaz: Izvod iz matične Knjige rođenih),
3. da nije otpušten iz državne službe kao razultat disciplinske mjere na bilo kom nivou u Bosni i Hercegovini (bilo na nivou države ili entiteta) u periodu najmanje 3 (tri) godine prije objavljivanja upražnjene pozicije (Dokaz: izjava kandidata potpisana i ovjerenja od strane općinskog nadležnog organa),
4. da se na njega ne odnosi član IX stav 1. Ustava BiH (Dokaz: Izjava kandidata potpisana ovjerenja od strane općinskog nadležnog organa),
5. da nije osuđivan za krivično djelo ili privredni prijestup, niti se protiv njega ne vodi krivični postupak (Dokaz: Uvjerenje Općinskog i Kantonalnog suda)
6. da nije izabrani zvaničnik, nosilac sudske ili izvršne funkcije ili savjetnik zvaničnicima i nosiocima izvršnih funkcija (Dokaz: Izjava potpisana i ovjerena od strane općinskog nadležnog organa),
7. da nije u funkciji u političkoj stranci u smislu člana 5. Zakona o ministarskim, vladinim i drugim imenovanjima (Dokaz: Potpisana izjava kandidata i ovjerena od strane općinskog nadležnog organa),
8. da nije u sukobu interesa u ličnom i profesionalnom odnosu sa Društvom u kom aplicira na poziciju predsjednika odnosno člana Skupštine.

***V.Potrebni dokumenti***

Dokumenti kojima se dokazuje ispunjavanje opštih uslova ne mogu biti stariji od 6 (šest) mjeseci. Pored navedenih opštih uslova kandidat koji se prijavljuje na Oglas mora ispunjavati i slijedeće posebne uslove:

1. za imenovanje predsjednika i članova Skupštine JP RTV BPK Goražde iz reda osnivača, svi zainteresovani kandidati trebaju imati VII ili VI stepena stručne spreme, odnosno I ili II, ciklus Bolonjskog visokoobrazovnog procesa i najmanje 3 godina radnog iskustva u struci.
2. Za imenovanje člana Skupštinu JP RTV BPK Goražde iz reda zaposlenika, zainteresovani kandidat treba da ima VII ili VI stepen stručne spreme odnosno I ili II , ciklus Bolonjskog visokoobrazovnog procesa i najmanje 2 godina radnog iskustva u struci.
3. Za imenovanje člana Skupštinu JP RTV BPK Goražde iz reda lokalne zajednice zainteresovani kandidati treba da ima najmanje srednju stručnu spremu i najmanje 2 godina radnog iskustva u struci.

***U vezi posebnih uslova kandidati trebaju priložiti:***

1. Dokaz o stručnoj spremi (univerzitetska diploma, ovjerena kopija)
2. Dokaz o radnom iskustvu (potvrda poslodavca kod kojeg je zaposlen kandidat ili ispis AM obrazac iz PIO/MIO.

***VI.Prilikom procjene kvalifikacije i iskustva svih kandidata uzet će se u obzir i kriteriji navedeni u ovoj tačci, a koji će se izraziti u bodovima od 1 do 5.***

1. Rezultati ostvareni u dosadašnjem radu,
2. Sposobnost upravljanja finansijskim sredstvima i ljudskim resursima, kao i sklonost prema timskom radu,
3. Sposobnost nepristrasnog donošenja odluka,
4. Komunikacijske i organizacijske sposobnosti.

***VII.Ostale napomene***

Kandidat je dužan uz Prijavu na Oglas, koja sadrži kraću biografiju, adresu, kontakt telefon, priložiti orginalne dokumente ili ovjerene kopije dokumenata koji su dokaz za ispunjavanje opštih i posebnih uslova traženih Oglasom, u roku od 20 (dvadeset) dana od dana posljednjeg objavljivanja.

Oglas će biti objavljen u „Službenim novinama FBiH“, dnevnom listu «Oslobođenje», oglasnoj ploči BPK Goražde, oglasnoj ploči JP RTV BPK Goražde, te na web stranici Bosansko – podrinjskog kantona Goražde.

***NEPOTPUNE I NEBLAGOVREMENE PRIJAVE NEĆE SE UZETI U RAZMATRANJE***

Prijave na Oglas dostavljaju se na adresu: BOSANSKO – PODRINJSKI KANTON GORAŽDE, MINISTARSTVO ZA OBRAZOVANJE, MLADE, NAUKU, KULTURU I SPORT BOSANSKO – PODRINJSKOG KANTONA GORAŽDE, Komisiji za izbor i imenovanje sa naznakom «Oglas za izbor i imenovanje predsjednika i članova Skupštine JP RTV BPK Goražde», sa naznakom NE OTVARAJ.

Kandidati koje nakon intervjua predloži Komisija za izbor, smatrat će se da su najuspješnije prošli otvorenu konkurenciju.

Konačno imenovanje predsjednika i članova Skupštine Javnog preduzeća Radio – televizija Bosansko – podrinjskog kantona Goražde, izvršit će Vlada Bosansko – podrinjskog kantona Goražde.

 **M I N I S T A R**

***Broj: 10- 05-3192-1 /15 Damir Žuga, prof. 03. 11 .2015.god***

 ***G o r a ž d e***